पाएं अपने शहर की ताज़ा ख़बरें और फ्री ई-पेपरडाउनलोड करें
नाथद्वारा अस्पताल में 220 ऑक्सीजन सिलेंडर बनाने की क्षमता वाला प्लांट करीब 15 दिन में शुरू हाेने की उम्मीद जताइर् जा रही है। डीआरडीओ तथा एनएचएआई के सहयोग से प्लांट का काम शुरू किया जा चुका है। उल्लेखनीय है कि अभी अस्पताल में ऑक्सीजन सिलेंडर का छाेटा प्लांट पहले से है। इसमें राेजाना 44 सिलेंडर बनाए जा रहे हैं।
प्लांट की शुरुआत 16 मार्च काे की गई थी, जब संक्रमण की दूसरी लहर में नाथद्वारा में सबसे ज्यादा पाॅजिटिव मिल रहे थे। नया प्लांट माैजूदा प्लांट के सामने बनाया जा रहा है। इसके बनने से स्थानीय अस्पताल की जरूरत काे पूरा किया जा सकेगा। वर्तमान में नाथद्वारा अस्पताल में काेराेना के 72 संक्रमिताें भर्ती हैं, जिन्हें ऑक्सीजन दी जा रही है।
हाॅस्पिटल में दिनभर में 130 से 150 ऑक्सीजन सिलेंडर की खपत हाे रही है। नया प्लांट बनने पर काेराेना मरीजाें काे ऑक्सीजन उपलब्ध करवाने में आसानी हाेगी। जिले में आरके अस्पताल के बाद नाथद्वारा ऐसा अस्पताल है, जहां ऑक्सीजन जेनरेशन प्लांट हैं। अभी जिला मुख्यालय के पास बडारड़ा तथा हिंदुस्तान जिंक का ऑक्सीजन का प्लांट है।
अभी राेज 130-150 सिलेंडर की खपत, 44 ही बन रहे, शेष की आपूर्ति बाहर से
नाथद्वारा अस्पताल के पीएमओ डाॅ. कैलाश भारद्वाज ने बताया कि नए प्लांट के लिए पाइप लाइन बिछाने का काम शुरू कर दिया है। एनएचआई की टीम ने बुधवार को इसका निरीक्षण, माैका-मुआयना भी कर लिया है। एनएचएआई की तरफ से पाइप लाइन कार्य पूरा होने के बाद ऑक्सीजन प्लांट को डीआरडीओ की तरफ से स्थापित किया जाएगा। प्लांट के 15 दिन में शुरू होने की उम्मीद जताई जा रही है।
पीएमओ ने बताया कि वर्तमान में शहर में 72 कोरोना संक्रमित मरीजाें हैं। इन्हें ऑक्सीजन दी जा रही है। नए प्लांट में एक हजार एलपीएम के लगने के बाद इसकी क्षमता बढ़ जाएगी और ऑक्सीजन का और ज्यादा मात्रा में उत्पादन होगा। इससे यहां के हॉस्पिटल में रोगियों के लिए सुलभता हो सकेगी। अभी अस्पताल प्रशासन को ऑक्सीजन सिलेंडर बाहर से मंगवाने पड़ते हैं।
इस प्लांट के चालू होने के बाद अस्पताल में कोरोना रोगियों को यहीं पर ऑक्सीजन सिलेंडर की सुविधा मिल सकेगी। इससे ऑक्सीजन की कमी दूर होगी। काेराेना संक्रमण बढ़ने से अस्पताल में ऑक्सीजन सिलेंडर की खपत बढ़ गइर् है। उल्लेखनीय है कि नाथद्वारा हॉस्पिटल को विधानसभा अध्यक्ष डॉ. जोशी ने कोविड केयर हॉस्पिटल घोषित करवाया था। अस्पताल में पहला ऑक्सीजन सिलेंडर प्लांट लगवाने के बाद दूसरा प्लांट भी डाॅ. जाेशी के प्रयास से ही स्वीकृत हुआ है। केन्द्र सरकार की तरफ से विधानसभा अध्यक्ष के प्रयास से ऑक्सीजन प्लांट के लिए मंजूरी दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn